Liviu Dragnea, despre incidentele de la Iași: Cămășile negre din Germania nazistă se comportau așa / Nu mi-a fost ușor să le solicit colegilor mei să nu riposteze

Liviu Dragnea a afirmat că opozanții PSD se comportă precum ”cămășile negre din anii '30 din Germania nazistă”.

”Nu mi-a fost ușor să le solicit colegilor mei să nu riposteze. A fost foarte greu, foarte foarte greu ca la Iași niciun simpatizant să nu riposteze. Când ies 30.000 să riposteze la câteva sute, rezultatul e previzibil. Dar îmi mențin această atitudine, chiar dacă unii se supără. Nu vreau să duc România unde vor Iohannis, PNL, USR, dar și Pro România. Mă uitam la imaginile astea și mă gândeam că nu există nicio diferență față de modul în care se comportau Cămășile negre în Germania nazistă. Cei care vor să ajungă România cu bătăi pe stradă, cu impunerea punctului de vedere cu bâta, să-i voteze. Asta oferă USR, asta oferă CIoloș, civilizatul de Cioloș”, a declarat Liviu Dragnea, la Antena 3.